CELEX: 32019D0033
Language: mt
Date: 2019-11-29 00:00:00
Title: Deċiżjoni (UE) 2019/2194tal-Bank Ċentrali Ewropew tad-29 ta’ Novembru 2019 dwar l-għoti ta’ setgħat ta’ ffirmar (BĊE/2019/33)

20.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 330/86
               
            
         DEĊIŻJONI (UE) 2019/2194TAL-BANK ĊENTRALI EWROPEW
         tad-29 ta’ Novembru 2019
         dwar l-għoti ta’ setgħat ta’ ffirmar (BĊE/2019/33)
         IL-PRESIDENT TAL-BANK ĊENTRALI EWROPEW,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 38 tiegħu,
         Billi:
         
                     (1)
                  
                  
                     L-Artikolu 38 tal-Istatut tas-Sistema Ewropea ta’ Banek Ċentrali u tal-Bank Ċentrali Ewropew (minn hawn’ il quddiem l-“Istatut tas-SEBĊ”) jipprovdi li l-Bank Ċentrali Ewropew (BĊE) jintrabat legalment fil-konfront ta’ terzi mill-President jew minn żewġ membri tal-Bord Eżekuttiv jew bil-firem ta’ żewġ membri tal-persunal tal-BĊE li jkunu ġew debitament awtorizzati mill-President biex jiffirmaw f’isem il-BĊE. Sabiex jiġu ffaċilitati proċessi ta’ ħidma effiċjenti fi ħdan il-BĊE, membri tal-persunal għandhom ikunu awtorizzati biex jorbtu legalment lill-BĊE fil-konfront ta’ terzi bis-saħħa tal-funzjoni tagħhom fi ħdan il-BĊE.
                  
               
                     (2)
                  
                  
                     Din id-Deċiżjoni tagħti lill-Uffiċjal Kap tas-Servizzi, li jaġixxi f’isem il-President, is-setgħa li jawtorizza, f’każijiet eċċezzjonali u fejn ġustifikat, lil membri tal-persunal biex jorbtu legalment lill-BĊE fil-konfront ta’ terzi.
                  
               
                     (3)
                  
                  
                     Xi kultant ikun meħtieġ li persuna li ma tkunx membru tal-persunal tal-BĊE taġixxi bħala aġent tal-BĊE u teżerċita drittijiet f’isem il-BĊE, jew li torbot legalment lill-BĊE fil-konfront ta’ terzi, eż. billi taċċetta xogħol minn fornitur ta’ servizz tal-BĊE jew fil-kuntest ta’ akkwisti konġunti ma’ istituzzjonijiet oħra tal-Unjoni. Għalhekk, l-Uffiċjal Kap tas-Servizzi, li jaġixxi f’isem il-President, għandu jkun jista’ jawtorizza b’mod eċċezzjonali lil tali persuna biex torbot lill-BĊE legalment skont l-istruzzjonijiet ipprovduti mill-BĊE.
                  
               
                     (4)
                  
                  
                     Din id-Deċiżjoni hija mingħajr preġudizzju għal kwalunkwe awtorizzazzjoni attwali jew futura mill-President biex jorbot legalment lill-BĊE skont l-Artikolu 38 tal-Istatut tas-SEBĊ,
                  
               ADOTTAT DIN ID-DEĊIŻJONI:
         
            Artikolu 1
            Setgħat ta’ ffirmar funzjonali
            
               1.   Bis-saħħa tal-funzjoni tagħhom, il-persuni għandhom ikunu awtorizzati fl-oqsma ta’ responsabbiltà rispettivi tagħhom biex jorbtu legalment lill-BĊE fil-konfront ta’ terzi kif speċifikat aktar fl-Annessi I u II.
            
            
               2.   Għall-fini li tiġi ddeterminata kategorija taħt il-paragrafu 1 f’każijiet fejn ma jkunx possibbli li jiġi ddeterminat b’mod ċar il-valur nett tal-impenn li jkun ingħata, għandha ssir stima raġonevoli u kawta. Din l-istima għandha tqis ir-riskji potenzjali involuti għall-BĊE, b’mod partikolari r-riskji finanzjarji u ta’ reputazzjoni.
            
         
         
            Artikolu 2
            Setgħat ta’ ffirmar permezz ta’ awtorizzazzjoni speċjali
            
               1.   Għal każijiet mhux koperti mill-Artikolu 1 u fejn iġġustifikat, l-Uffiċjal Kap tas-Servizzi, li jaġixxi f’isem il-President, jingħata b’mod eċċezzjonali s-setgħa li jawtorizza lil membri oħrajn tal-persunal tal-BĊE, (membri tal-persunal jew impjegati b’kuntratt għal żmien qasir) biex jorbtu legalment lill-BĊE fil-konfront ta’ terzi.
            
            
               2.   L-Uffiċjal Kap tas-Servizzi għandu jippreżenta rapport annwali lill-President dwar id-deċiżjonijiet meħuda abbażi tas-setgħat mogħtija skont il-paragrafu 1.
            
         
         
            Artikolu 3
            Awtorizzazzjoni ta’ setgħat ta’ ffirmar għal partijiet terzi
            
               1.   L-Uffiċjal Kap tas-Servizzi, li jaġixxi f’isem il-President, jingħata s-setgħa fi kwistjonijiet li jaqgħu taħt l-oqsma ta’ responsabbiltà tal-Uffiċjal Kap tas-Servizzi biex jawtorizza b’mod eċċezzjonali lil persuna li ma tkunx membru tal-persunal tal-BĊE biex torbot legalment lill-BĊE fil-konfront ta’ terzi skont l-istruzzjonijiet mogħtija mill-BĊE sabiex jiġu implimentati l-ftehimiet kuntrattwali li l-BĊE jkun daħal għalihom ma’ dik il-persuna jew ma’ entità li magħha hija affiljata dik il-persuna.
            
            
               2.   Dan m’għandux jinkludi d-dritt ta’ subawtorizzazzjoni ulterjuri.
            
         
         
            Artikolu 4
            Ktieb tal-Firmatarji Awtorizzati tal-BĊE
            Il-membri tal-persunal tal-BĊE awtorizzati li jorbtu legalment lill-BĊE fil-konfront ta’ terzi għandhom jiġu elenkati fil- Ktieb tal-Firmatarji Awtorizzati tal-BĊE kif imsemmi fl-Artikolu 14.2 tad-Deċiżjoni BĊE/2004/2 (1).
         
         
            Artikolu 5
            Dħul fis-seħħ
            Din id-Deċiżjoni għandha tidħol fis-seħħ fl-1 ta’ Jannar 2020.
         
         
            Magħmul fi Frankfurt am Main, 29 ta’ Novembru 2019.
            
               
                  Il-President tal-BĊE
               
               Christine LAGARDE
            
         
         
            (1)  Id-Deċiżjoni BĊE/2004/2 tad-19 ta’ Frar 2004 li tadotta r-Regoli tal-Proċedura tal-Bank Ċentrali Ewropew (ĠU L 80, 18.3.2004, p. 33).
      
      
         
            ANNESS I
            
                        Kategorija
                     
                     
                        Setgħa tal-iffirmar funzjonali
                     
                     
                        Valur nett
                     
                  
                        B
                     
                     
                        Membri tal-Bord Eżekuttiv minbarra l-President; is-Sedja tal-Bord Eżekuttiv; l-Uffiċjal Kap tas-Servizzi
                     
                     
                        L-ebda limitu, jekk iffirmat b’mod konġunt minn firmatarju fil-kategorija C jew ogħla
                     
                  
                        C
                     
                     
                        Il-membri kollha tal-persunal li għandhom pożizzjoni allokata għall-faxex tas-salarju K jew L
                     
                     
                        ‘Il fuq minn EUR 2 000 000  jekk iffirmat b’mod konġunt minn firmatarju fil-kategorija B
                     
                  
                        Sa EUR 2 000 000  jekk iffirmat b’mod konġunt minn firmatarju fil-kategorija D jew ogħla
                     
                  
                        D
                     
                     
                        Il-membri kollha tal-persunal li għandhom pożizzjoni allokata għall-faxex tas-salarju I jew J,
                        Il-Kelliem tal-Kumitat tal-Persunal
                     
                     
                        Sa EUR 2 000 000  jekk iffirmat b’mod konġunt minn firmatarju fil-kategorija C jew ogħla
                     
                  
                        Sa EUR 20 000  jekk iffirmat b’mod konġunt minn firmatarju fil-kategorija E jew ogħla
                     
                  
                        E
                     
                     
                        Maniġers tal-Proġetti maħtura mill-presidenza tal-PSG
                     
                     
                        Sa EUR 20 000  jekk iffirmat b’mod konġunt minn firmatarju fil-kategorija D jew ogħla
                     
                  
                        Sa EUR 1 000  jekk iffirmat b’mod konġunt minn firmatarju fil-kategorija E jew ogħla
                     
                  
      
      
         
            ANNESS II
            Għal ċerti kategoriji ta’ impenn, japplikaw id-derogi li ġejjin għall-Anness I.
            
                        Kategoriji ta’ impenn
                     
                     
                        Setgħa tal-iffirmar
                     
                  
                        
                           Impjiegi
                        
                     
                     
                        
                           Il-firmatarji awtorizzati fid-DĠ/HR
                        
                     
                  
                        Ittra ta’ ħatra li tibda r-relazzjoni ta’ impjieg jew li twassal għal promozzjoni
                     
                     
                         
                     
                  
                        
                                    —
                                 
                                 
                                    Membri tal-Bord Eżekuttiv u pożizzjonijiet fil-faxex tas-salarju K u L
                                 
                              
                     
                        
                                    —
                                 
                                 
                                    Firmatarju wieħed fil-kategorija B u firmatarju wieħed fil-kategorija C
                                 
                              
                  
                        
                                    —
                                 
                                 
                                    Pożizzjonijiet fil-faxex tas-salarju I u J
                                 
                              
                     
                        
                                    —
                                 
                                 
                                    Firmatarju wieħed fil-kategorija C u firmatarju wieħed fil-kategorija D
                                 
                              
                  
                        
                                    —
                                 
                                 
                                    Kwalunkwe membru ieħor tal-persunal, persuna ssekondata jew apprendist
                                 
                              
                     
                        
                                    —
                                 
                                 
                                    Firmatarju wieħed fil-kategorija D u firmatarju wieħed fil-kategorija E
                                 
                              
                  
                        Bidliet sussegwenti fl-ittra tal-ħatra u dokumenti oħrajn li jbiddlu l-istatus tal-impjieg (eż. estensjonijiet ta’ kuntratti, trasferimenti u mobbiltà oħra)
                     
                     
                         
                     
                  
                        
                                    —
                                 
                                 
                                    Membri tal-Bord Eżekuttiv u pożizzjonijiet fil-faxex tas-salarju K u L
                                 
                              
                     
                        
                                    —
                                 
                                 
                                    Kwalunkwe membru ieħor tal-persunal, persuna ssekondata jew apprendist
                                 
                              
                  
                        
                                    —
                                 
                                 
                                    Firmatarju wieħed fil-kategorija C u firmatarju wieħed fil-kategorija D
                                 
                              
                     
                        
                                    —
                                 
                                 
                                    Firmatarju wieħed fil-kategorija D u firmatarju wieħed fil-kategorija E
                                 
                              
                  
                        
                           Akkwisti
                        
                     
                     
                        
                           Setgħa tal-iffirmar
                        
                     
                  
                        Dokumentazzjoni li taffettwa l-istatus legali tal-fornituri fil-proċeduri ta’ akkwist, b’mod partikolari l-ittri ta’ għoti u ta’ rifjut (eskluż l-iffirmar tal-kuntratt)
                     
                     
                        Għal proċeduri ta’ akkwist li għalihom ma ġie stabbilit l-ebda Kumitat tal-Akkwisti (“PRC”):
                        Firmatarju wieħed fil-kategorija D u firmatarju wieħed fil-kategorija E mill-unità b’responsabbiltà tal-baġit għall-akkwist.
                     
                  
                        Għal proċeduri ta’ akkwist li għalihom huwa stabbilit il-PRC:
                        Il-President tal-PRC jew, fl-assenza tiegħu/tagħha, firmatarju ieħor fil-kategorija D mill-unità b’responsabbiltà baġitarja għall-akkwist u firmatarju awtorizzat wieħed mid-Diviżjoni tal-Akkwisti Ċentrali.
                     
                  
                        
                           Ġestjoni tal-kuntratt
                        
                     
                     
                        
                           Setgħa tal-iffirmar fl-unità li għandha responsabbiltà baġitarja
                        
                     
                  
                        Emendi tal-kuntratt
                     
                     
                        Bħala regola, il-firmatarji skont il-valur tal-emenda tal-kuntratt skont l-Anness I.
                        Eċċezzjonijiet:
                        
                                    —
                                 
                                 
                                    Għal emendi sostanzjali, firem tal-firmatarji fl-istess kategorija bħall-firma tal-kuntratt inizjali.
                                 
                              
                                    —
                                 
                                 
                                    Għal emendi żgħar, firem ta’ mill-anqas firmatarju wieħed fil-kategorija D u firmatarju wieħed fil-kategorija E.
                                 
                              
                  
                        Terminazzjoni ta’ kuntratt
                     
                     
                        Firem tal-firmatarji fl-istess kategorija bħall-firma tal-kuntratt inizjali.
                     
                  
                        Miżuri oħra ta’ ġestjoni ta’ kuntratti, eż. ċertifikat ta’ aċċettazzjoni, tpaċija, estensjonijiet ta’ kuntratti li huma previsti fil-kuntratt.
                     
                     
                        Huma meħtieġa firem ta’ mill-inqas firmatarju wieħed fil-kategorija D u firmatarju wieħed fil-kategorija E, sakemm il-valur jew is-sinifikat tal-kuntratt ma jimplikax kategorija ogħla.